  Майя Бывальцева Удмуртиын Нылга – Вавож сюреслэсь Косой но Яголуд гуртъёс вискысь вить иськемъем люкетсэ тупатъязы. Ужъёсты «Кышкыттэм но ӟечлыко автомобиль сюресъёс» йӧскалык ӵектосъя быдэстӥзы. Со сярысь ӵектослэн улосвыл офисэзлэн пресс-службаез ивортэ. Тупатъян ужъёсты кезьыт ресайклинг амалэз кутыса быдэстӥзы. Соя сюреслэсь инъетсэ вуж шобретэз кутыса юнматыны луэ. <…> Со амал тупатъян ужъёслэсь дунзэс синтыны но сюрес шобретлэсь ужан дырзэ шӧдскымон кузьгес карыны луонлык сётэ «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаезЮнматэм инъет вылэ выль асфальтобетон вӧлдӥзы. Озьы ик «Удмуртавтодор» огазеяськон кожон интыосты тупатӥз, сюрес дурез юнматӥз, кыштыттэмлыкез будэтон понна 90 пичи юбоос пуктӥз. Ватсалом, 2019-тӥ арын Удмуртиын ньыльмоссэ улосвыл сюресъёсты кезьыт ресайклинг амалэн тупатъялозы. Йӧскалык ӵектосъя оглом 22,3 иськем сюресъёсты озьы выльдозы.   Тодэ вайытом, кылем арняе «Кышкыттэм но ӟечлыко автомобиль сюресъёс» йӧскалык ӵектосъя выльдоно улосвыл трассаосысь 23 люкетъёс пӧлысь берпуметӥзэ тупатъяны кутскизы. Тегъёс: Авто Вавож Удмуртия сюресъёс тупатъянужъёс  